ഒരു ന്യായീകരണവും വേണ്ട, മുല്ലപ്പെരിയാര് അണക്കെട്ട് പൊളിക്കണമെന്ന് പൃഥിരാജ് തിരുവനന്തപുരം: മുല്ലപ്പെരിയാര് അണക്കെട്ട് പൊളിക്കണമെന്ന ആവശ്യവുമായി നടന് പൃഥ്വിരാജ് രംഗത്ത്. DecommisionMullaperiyarDam എന്ന ഹാഷ്ടാഗില് സോഷ്യല് മീഡിയയില് കൂടിയായിരുന്നു പൃഥ്വിയുടെ അഭിപ്രായപ്രകടനം. വസ്തുതകളും കണ്ടെത്തലുകളും എന്തു തന്നെ ആയാലും 125 വര്ഷം പഴക്കമുള്ള അണക്കെട്ട് ഇപ്പോഴും പ്രവര്ത്തിക്കുന്നുണ്ട് എന്നത് ഒരു ന്യായീകരണവും അര്ഹിക്കാത്തതാണ്. രാഷ്ട്രീയവും സാമ്ബത്തികവുമായ കാര്യങ്ങള് മാറ്റിവെച്ച് ശരിയായ കാര്യം ചെയ്യേണ്ട സമയമാണിത്. ഭരണകൂടത്തെ വിശ്വസിക്കാനേ നമുക്ക് സാധിക്കൂ, പ്രാര്ഥിക്കാം ഭരണകൂടം ഉചിതമായ തീരുമാനം എടുക്കാന് വേണ്ടി എന്ന് പൃഥ്വിരാജ് സമൂഹ മാധ്യമങ്ങളില് കുറിച്ചു. കനത്ത മഴയില് മുല്ലപ്പെരിയാര് അണക്കെട്ടിലെ ജലനിരപ്പ് 136 അടി കഴിഞ്ഞതായാണ് വിവരം. ഈ സാഹചര്യത്തില് തമിഴ്നാട് ആദ്യ മുന്നറിയിപ്പ് നല്കി. 138 അടിയിലെത്തുമ്ബോള് രണ്ടാം മുന്നറിയിപ്പ് നല്കും. 140 അടിയിലെത്തിയതിന് ശേഷമാണ് ജനങ്ങള്ക്ക് ജാഗ്രതാ നിര്ദ്ദേശങ്ങള് നല്കുക. എന്നാല് മുല്ലപ്പെരിയാര് ഡാം തുറക്കേണ്ട സാഹചര്യം നിലവിലില്ലെന്നാണ് ജലവിഭവ വകുപ്പ് മന്ത്രി റോഷി അഗസ്റ്റിന് വ്യക്തമാക്കിയത്.